Diari Oficial de la Generalitat Valenciana


Sumari del DOGV 6821, del 18-07-2012 (2012/6710)

Notificació de resolució sobre declaració d'interés comunitari. Expedient número DIC-08/0044 Callosa de Segura.
---------------------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6710


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-08/0044 Callosa de Segura. [2012/6710]  
Han resultat infructuoses les gestions realitzades per a efectuar la notificació dirigida a Ana Belén Rocamora Berna al domicili que figura en la seua sol·licitud de declaració d'interés comunitari per a generació d'energia fotovoltaica a Callosa de Segura i, per tant, d'acord amb el que preveu l'article 59 de la Llei de Règim Jurídic de les Administracions Públiques, es du a terme per mitjà d'este edicte.  
Acte que es notifica:  
El conseller de Medi Ambient, Aigua, Urbanisme i Habitatge va adoptar, amb data 23 de novembre de 2009, la resolució que es transcriu a continuació:  
«Vist l'expedient promogut per Ana Belén Rocamora Berna, de sol·licitud de declaració d'interés comunitari per a generació d'energia solar fotovoltaica, en sòl no urbanitzable, polígon 18, parcel·la 96, del municipi de Callosa de Segura, i de conformitat amb els antecedents de fet següents:  
1. Amb data 11 de gener de 2008 s'ha presentat declaració d'interés comunitari per a generació d'energia solar fotovoltaica al polígon 18, partida 96, del municipi de Callosa de Segura.  
2. El sòl on es pretén implantar l'activitat es troba classificat pel planejament vigent del municipi de Callosa de Segura com a sòl no urbanitzable comú.  
3. A la vista de la documentació aportada es desprén que es pretén efectuar una instal·lació per a generació d'energia solar fotovoltaica a la parcel·la 96 del polígon 18 del terme municipal de Callosa de Segura. D'acord amb l'escriptura aportada, consta en el Registre de la Propietat del municipi que, en la finca en qüestió núm. 20645, inscrita en el tom 1632, llibre 291, foli 65 (referència cadastral 51344H866671317420WZ), de 9.180 m², hi ha una vivenda unifamiliar de 220,63 m².  
4. Consta en l'expedient l'informe següent:  
Ajuntament de Callosa de Segura: informe amb data 26 de març de 2008, en sentit favorable.  
5. Amb data 18 de novembre de 2008, el Servici Territorial d'Ordenació del Territori d'Alacant emet un informe desfavorable respecte a esta sol·licitud de declaració d'interés comunitari i se'n proposa la inadmissió a tràmit.  
6. Amb data 30 d'octubre de 2009, el Servici de Coordinació Territorial de la Direcció General d'Urbanisme, basant-se en les dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de la determinació dels criteris i les directrius de política urbanística i de sòl.  
Fonaments de dret  
1. Per a resoldre sobre esta sol·licitud, té atribució el conseller de Medi Ambient, Aigua, Urbanisme i Habitatge, tal com s'establix en l'article 6j del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre.  
2. La sol·licitud a què es referixen estes actuacions s'ha de resoldre en vista de les disposicions de l'article 37 de la Llei 10/2004, de 9 de desembre, de la Generalitat, de Sòl No Urbanitzable, que assenyala que la conselleria competent en matèria d'ordenació del territori i urbanisme, amb un informe previ municipal, no admetrà a tràmit les iniciatives que no s'ajusten als pressupòsits exigits en eixa llei i pel planejament aplicable.   
D'altra banda, l'article 89.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, assenyala que l'Administració pot resoldre la inadmissió de les sol·licituds de reconeixement de drets no previstos en l'ordenament jurídic o manifestament mancats de fonament.  
  
3. Tal com s'establix en l'article 38.2 de la Llei 10/2004, del Sòl No Urbanitzable, l'activitat objecte de la declaració d'interés comunitari ha de quedar vinculada a la parcel·la, i cal inscriure esta vinculació en el Registre de la Propietat. L'existència d'una vivenda ja vinculada a la totalitat de la parcel·la impossibilita este aspecte.  
Respecte d'això, la llei mencionada establix en el seu article 21 les condicions a què ha d'ajustar-se la construcció d'una vivenda unifamiliar aïllada en el sòl no urbanitzable, que són, entre altres:  
«c) La superfície ocupada per l'edificació no superarà mai el dos per cent de la finca rústica; la resta ha d'estar i mantindre's amb les seues característiques naturals pròpies. No obstant això, el pla pot permetre servicis complementaris de la vivenda familiar, sense obra de fàbrica sobre rasant natural, amb una superfície que no supere l'ocupada per l'edificació».  
Així mateix, en l'article 30.5 s'establix que «les llicències que autoritzen actes d'edificació en el sòl no urbanitzable s'atorgaran sempre sotmeses a la condició de fer constar en el Registre de la Propietat la vinculació de la finca o parcel·la a la construcció autoritzada i la seua indivisibilitat conseqüent, així com a les altres condicions imposades en la llicència».  
En el mateix sentit, la llicència municipal concedida per a la vivenda amb data 12 de maig de 2005 recull expressament, entre altres, les condicions següents:  
«La concessió d'esta llicència municipal està condicionada a la inscripció registral prèvia de la superfície total real de la parcel·la a la construcció, amb expressió de les limitacions concretes a la seua edificabilitat i divisibilitat imposades per esta autorització.  
D'altra banda, la superfície de la finca no ocupada ha d'estar i mantindre's en explotació agrària efectiva».  
S'observa, per tant, la incompatibilitat de la sol·licitud instada amb la Llei 10/2004, del Sòl no Urbanitzable, com també amb la llicència urbanística municipal que empara la construcció existent.  
No obstant això, cal considerar que, d'acord amb l'article 93 de la Llei 16/2008, de 22 de desembre, de la Generalitat, de Mesures Fiscals, de Gestió Financera i Administrativa i d'Organització de la Generalitat, es modifica l'article 24 de la Llei 10/2004 i s'introduïx un segon paràgraf en l'apartat 2a.1 de l'article, amb el text següent:  
  
«Tampoc estan sotmeses a declaració d'interés comunitari ni a declaració o estimació d'impacte ambiental, amb independència de la superfície de la parcel·la, les instal·lacions generadores d'energia solar fotovoltaica que s'ubiquen en les cobertes de les edificacions legalment emplaçades en sòl no urbanitzable».  
Per tot això, s'observa la incompatibilitat d'allò que s'ha sol·licitat amb els preceptes i les normes esmentades d'aplicació pertinent en matèria d'urbanisme, resolc:  
  
Únic  
Inadmetre a tràmit la sol·licitud formulada per Ana Belén Rocamora Berna de sol·licitud de declaració d'interés comunitari per a generació d'energia solar fotovoltaica, en sòl no urbanitzable, polígon 18, parcel·la 96, del municipi de Callosa de Segura.  
Contra esta resolució, que esgota la via administrativa, es pot interposar un recurs de reposició davant del conseller de Medi Ambient, Aigua, Urbanisme i Habitatge en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb les disposicions de l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que els interessats puguen exercitar qualsevol altre recurs que consideren oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.